
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για τη διαπλάτυνση της οδού 
σύνδεσης της Λεωφόρου Πεντέλης με τη Λεωφόρο Κατεχάκη στην 


περιοχή των ορίων Πανεπιστημιούπολης με το Δήμο Καισαρια- 

νής. 1 

Αναγκαστική απαλλοτρίωση στην περιοχή της Κοινότητας Καλα¬ 
μιού του Νομού Λακωνίας για την κατασκευή των εγκαταστά¬ 
σεων του Τ/Σ 150/20 Κν ΣΠΑΡΤΗΣ II. 2 

Μερική ανάκληση της αναγκαστικής απαλλοτρίωσης που κηρύ¬ 
χθηκε με την Β. 1303/820/18.11.1985 (ΦΕΚ 721/24.12. 

1985 τ.Δ') κοινή υπουργική απόφαση. 3 

Απαλλοτρίωση ακινήτου, για λόγους δημόσιας οφέλειας στην Κοι¬ 
νότητα Κόσκινού Ν. Δωδ/νήσου. 4 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης της περιοχής «Κάτω Ψαλίδι» των 
δήμων Ν. Ηρακλείου και Αμαρουσίου (Ν. Αττικής) και τροποποίηση 
του εγκεκριμένου ρυμοτομικού σχεδίου σε συνεχόμενη περιοχή. . . 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α.3181/458 . (1) 

Αναγκαστική απαλλοτρίωση ακινήτων για τη διαπλάτυνση της οδού 
σύνδεσης της Λεωφόρου Πεντέλης με τη Λεωφόρο Κατεχάκη στην 
περιοχή των ορίων Πανεπιστημιούπολης με το Δήμο Καισαριανής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β.Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινών απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 
Διατάγματος «περί κωδικοποιήσεως των περί κατασκευής και συντη- 
ρήσεως οδών κειμένων διατάξεων». 

3. Τις διατάξεις του άρθρου 1 του Ν.653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», 
όπως συμπληρώθηκαν με τις παρ. 9 και 10 του άρθρου 62 του 
Ν.947/1979 και τη παραγ. 4 του άρθρου 9 του Ν.960/1979, για 
την εκτέλεση των οποίων, εκδόθηκε το Π.Δ.929/79. 

4. Ίην αριθ. Δ1γ/11628/18.11.1986 απόφαση του Υπουργού 
Περιβάλλοντος Χωροταξίας και Δημοσίων Έργων «περί εφαρμογής 
άρθρου 1 του Ν.653/1977» περί υποχρεώσεων των παρόδιων ιδιο¬ 
κτητών για την διάνοιξιν Εθνικών οδών, αποφασίζουμε: 


Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την διαπλάτυνση της οδού σύνδεσης της 
Λεωφόρου Πεντέλης με τη Λεωφόρο Κατεχάκη στην περιοχή των 
ορίων Πανεπιστημιούπολης με το Δήμο Καισαριανής, έκτασης συνολι¬ 
κού εμβαδού 19.448 μ 2 , που βρίσκεται στην περιοχή Δήμου Καισαρια- 
νής Νομού Αττικής και απεικονίζεται στο με κλίμακα 1:500 κτηματο- 
λογικό διάγραμμα και στον αντίστοιχο κτηματολογικό πίνακα τα οποία 
έχει συντάξει στις 12.9.86 ο Νικ. Ζαχάρος και έχει θεωρήσει ο κ. Κ. 
Δεσύπρης καθώς και στο με κλίμακα 1:500 κτηματολιγικό διάγραμμα 
και στον αντίστοιχο κτηματολογικό πίνακα, τα οποία έχει συντάξει 
στις 23.10.1986 ο Δ. Βροτσός και έχει θεωρήσει ο κ. Δεσύπρης. 

Στην έκταση που απαλλοτριώνεται προβάλλει δικαιώματα κυ¬ 
ριότητας το Πανεπιστήμιο Αθηνών. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα 
Δημοσίων Επενδύσεων αρμοδιότητας Υπουργείου Περιβάλλοντος Χω¬ 
ροταξίας και Δημοσίων Έργων και β) των παρόδιων ιδιοκτητών που 
ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην εφημερίδα της Κυβερνήσεως. 

Αθήνα, 10 Μαρτίου 1987 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΟΝ 

ΔΗΜ. ΤΣΟΒΟΑΑΣ ΕΥΑΓ. ΚΟΥΛΟΥΜΠΗΣ 

-♦- 

Αριθ. Β.365/340 (2) 

Αναγκαστική απαλλοτρίωση στην περιοχή της Κοινότητας Καλαμιού 

του Νομού Λακωνίας για την κατασκευή των εγκαταστάσεων του 

Υ/Σ 150/20 Κν ΣΠΑΡΤΗΣ II. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ 8ι ΤΕΧΝΟΛΟΓΙΑΣ 

' Εχοντας υπόψη: 

1. Τις διατάξεις του Ν.Δ/τος 797/71 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ/τος 
139/1971 «περί της αρμοδιότητος των Νομαρχών προς κήρυξιν 
αναγκαστικών τινών απαλλοτριώσεων». 

2. Τις διατάξεις της παραγ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν.1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ80Ο» συναφθείσης την 20ην Ιουλίου 
1950 συμβάσεως κ.λπ., όπως έχουν κυρωθεί τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της δημοσίας Επι- 
χειρήσεως Ηλεκτρισμού με αριθ. (316) 301 (Συνεδρίασή του με 
αριθ. 51/2.12.86), αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή των εγκαταστάσεων του 
Υ/Σ 150/20 ΚΥ ΣΠΑΡΤΗΣ II, έκτασης συνολικού εμβαδού 15.985 

μ 2 με τα συστατικά και παραρτήματα της, που βρίσκεται στη κτημα¬ 
τική περιοχή της Κοινότητας Καλαμιού του Νομού Λακωνίας (στη 
τοποθεσία Κούρκουλες) και εικονίζεται με κλίμακα 1:500 και με στοι¬ 
χεία Α, Β, Γ, Δ, Ε, Ζ, Η, Η', Θ', Θ, I, Κ, Λ, Μ, Α στο από 
22.11.1985 και με αριθμό 37924 κτηματολογικό διάγραμμα - πί¬ 
νακα της Διεύθυνσης Μελετών - Κατασκευών ’ Εργων Μεταφοράς της 
ΔΕΗ, το οποίο έχει θεωρήσει ο διευθυντής του Υπουργείου Βιομηχα¬ 
νίας, Ενέργειας κα Τεχνολογίας Γ. Πολυκρέτης στις 13.1.1987. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Ελένη Γκανιούρη συζ. Γεωργίου, 2) Ανδιανόπουλος Χαρά¬ 
λαμπος του Διον. και 3) Φλεβαράκης Κων/νος. 

Η απαλλοτρίωση κηρύσσεται υπέρ της Δημοσίας Επιχειρήσεως 
Ηλεκτρισμού και με δαπάνη της. 

Η απόφαση αυτή να δημοσιευθεί στην εφημερίδα της Κυβερνήσεως. 

Αθήνα, 10 Μαρτίου 1987 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

ΔΗΜ. ΤΣΟΒΟΛΑΣ ΑΝ. ΠΕΠΟΝΗΣ 

-φ- 

Αριθ. Β.231/54 (3) 

Μερική Ανάκληση της αναγκαστικής απαλλοτρίωσης που κηρύχθηκε 

με την Β. 1303/820/18.11.1985 (ΦΕΚ 721/24.12.1985 

τ.Δ') κοινή υπουργική απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

' Εχοντας υπόψη: 

1. Τις διατάξεις του άρθρου 12 του Ν.Δ.797/1971 «περί αναγκαστικών 
απαλλοτριώσεων». 

2. Την Β.1303/820/18.11.1985 (ΦΕΚ 721/24.12.1985 τ.Δ') 
κοινή υπουργική απόφαση, σχετικά με την κήρυξη αναγκαστικής απαλ¬ 
λοτρίωσης εκτάσεων για την εκμετάλλευση του κοιτάσματος λιγνίτη 
ξυλιτικής μορφής του Ορυχείου Κομνηνών. 

3. Την απόφαση του Διοικητικού Συμβουλίου της Δημόσιας Επι¬ 
χείρησης Ηλεκτρισμού (293) 282/11.11.1986 (Συνεδρίαση του με 
αριθ. 17/11.11.86), αποφασίζουμε: 

Ανακαλούμε μερικά την αναγκαστική απαλλοτρίωση που κηρύ¬ 
χθηκε με την Β. 1303/820/18.11.1985 (ΦΕΚ 721/24.12.1985 
τ.Δ') κοινή υπουργική απόφαση για την εκμετάλλευση του κοιτάσμα¬ 
τος λιγνίτη ξυλιτικής μορφής του ορυχείου Κομνηνών, ως προς έκταση 
14.259.172 μ 2 που βρίσκεται στις Κοινότητες Κομνηνών και Μεαό- 
βουνου του Νομού Κοζάνης και στην Κοινότητα Πελαργού του Νομού 
Φλώρινας και φαίνεται στο με κλίμακα 1:5.000 αριθ. 5308/2.7. 
1985/1η Αναθεώρηση 6.10.1986 διάγραμμα οριζοντιογραφϊαε 
(φύλλα 7) της Διεύθυνσης Μελετών Κατασκευών Ορυχείων της Δημό¬ 
σιας Επιχείρησης Ηλεκτρισμού, γιατί η έκταση αυτή δε θα χρησιμοποι¬ 
ηθεί για το σκοπό που απαλλοτριώθηκε. 

Η απόφαση αυτή να δημοσιευθεί στην εφημερίδα της Κυβερνήσεως. 

Αθήνα, 6 Μαρτίου 1987 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

ΔΗΜ. ΤΣΟΒΟΛΑΣ ΕΥΑΓ. ΚΟΥΛΟΥΜΠΗΣ 

-φ- 

Αριθ. 322 (4) 

Απαλλοτρίωση ακινήτου, για λόγους δημόσιας οφέλειας στην Κοι¬ 
νότητα Κόσκινού Ν. Δωδ/νήσου. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΚΟΣΚΙΝΟΥ 

Το Κοινοτικό Συμβούλιο Κόσκινού - Ρόδου με την υπ’ αριθ. 15/1987 
απόφασή του, που πήρε στη συνεδρίαση της 11.1.1987 αποφάσισε την 
απαλλοτρίωση 180 εκατόν ογδόντα τ.μ. από το ακίνητο ιδιοκτησίας Γ. 
Μαγριπλή με κτηματολογικά στοιχεία Μερίς 482 γαιών Κόσκινού, για 
λόγους Δημόσιας οφέλειας ήτοι: για την διαπλάτυνση του Κοινοτικού 
δρόμου που οδηγεί στην περιοχή των Λατομείων. 

Η απαλλοτρίωση αυτή θα γίνει υπέρ της Κοινότητας και με δαπάνη αυ¬ 
τής. 

Κοσκηνού, 26 Φεβρουάριου 1987 

Ο Πρόεδρος 

ΓΕΩΡΓΙΟΣ ΜΑΝΤΑΛΗΣ 

-φ- 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(5) 

Έγκριση πολεοδομικής μελέτης της περιοχής «Κάτω Ψαλίδι» των δή¬ 
μων Ν. Ηρακλείου και Αμαρουσίου (Ν. Αττικής) και τροποποίηση 

του εγκεκριμένου ρυμοτομικού σχεδίου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν.1337/83 (ΦΕΚ 33/Α), όπως τροποποιήθηκε 
και συμπληρώθηκε με το Ν.1512/85 (ΦΕΚ 4/Α) και ειδικότερα τα άρθρα 
6 (παραγ. 1, 4, 5 και 6) 7 (παραγ. 1, 2 και 4) και 43 (παραγ. 4 και 10). 

2. Τις διατάξεις του Ν.Δ/τος της 17.7.1923 και ειδικότερα τα άρθρα 
3 και 70. 

3. Τις διατάξεις του Ν. 1557/1985 (ΦΕΚ 210/Α) και ειδικότερα 
τα άρθρα 6 (παραγ. 1), 7, 8, και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 (παραγ. 1). 

5. Την αριθ. 19658/841/14.4.83 απόφαση του Υπουργού Χωρο¬ 
ταξίας, Οικισμού και Περιβάλλοντος «Κίνηση της διαδικασίας του 
Γ ενικού Πολεοδομικού Σχεδίου του ηπειρωτικού τμήματος του Νομού 
Αττικής» (ΦΕΚ 154/Δ/83 και διόρθωση ΦΕΚ 457/Δ/84). 

6. Την αριθ. 83837/3567/86 απόφαση του Υπουργού Περιβάλλο¬ 
ντος, Χωροταξίας και Δημοσίων ' Εργων Χαρακτηρισμός ως πυκνοδο- 
μημένου τμήματος της πολεοδομικής ενότητας «Κάτω Ψαλίδι» των 
δήμων Ηρακλείου και Αμαρουσίου (Ν. Αττικής). 

7. Τις αριθ. 24/86, 88/86, 144/86,160/86, 164/86 γνωμοδο¬ 
τήσεις του δημοτικού συμβουλίου Αμαρουσίου. 

8. Τις αριθ. 99/86 και 136/86 γνωμοδοτήσεις του δημοτικού συμβου¬ 
λίου Ν. Ηρακλείου. 

9. Την αριθ. 1/6.10.1986 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ανατολικής Αττικής. 

10. Την αριθ. 783/1986 γνωμοδότηση του Συμβουλίου και 
Δημοσίων Έργων, αποφασίζουμε: 

Άρθρο 1. 

Εγκρίνεται α) το πολεοδομικό σχέδιο της περιοχής «Κάτω Ψαλίδι» 
των δήμων Ηρακλείου και Αμαρουσίου (Ν. Αττικής) της οποίας το 
μεγαλύτερο τμήμα της έχει χαρακτηρισθεί ως πυκνοδομημένο με την 
αριθ. 83837/3567/1986 απόφαση του Υπουργού Περιβάλλοντος, 
Χωροταξίας και Δημοσίων Έργων με τον καθορισμό οικοδομήσιμων 
χώρων, οδών, πεζοδρόμων, κοινοχρήστων χώρων - πρασίνου, κοινο¬ 
χρήστων χώρων - πλατείας, χώρων στάθμευσης αυτοκινήτων, χώρου 
γυμνασίου - λυκείου, δημοτικού - νηπιαγωγείου, παιδικού σταθμού, 
κοινοχρήστου χώρου - παιδικής γωνιάς, κοινοχρήστου χώρου - πλα¬ 
τείας - χώρου ιερού ναού και 2) η τροποποίηση του εγκεκριμένου 
ρυμοτομικού σχεδίου σε συνεχόμενη περιοχή και ειδικότερα στα όρια 
σύνδεσης του σχεδίου με την ως άνω περιοχή με τον χαρακτηρισμό 
οδού ως πεζοδρόμου και την τροποποίηση οικοδομικών και ρυμοτομι¬ 
κών γραμμών στη συμβολή των οδών Φιλοθέης - Φολέγανδρου και 
Κηφισίας - Αγίων Αποστόλων, όπως ρυθμίσεις αυτές φαίνονται στα 
σχετικά τρία (3) χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Δ/νσης Πολεοδο- 
μικών Εφαρμογών με την αριθ. 980/1987 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεο- 
δομι- 

κός κανονισμός της περιοχής «Κάτω Ψαλίδι» των δήμων Ηρακλείου 
και Αμαρουσίου της οποίας το πολεοδομικό σχέδιο εγκρίνεται με 
το άρθρο 1 παράγ. 1 του παρόντος. 

Άρθρο 3. 

Στους οικοδομήσιμους χώρους, πλην των χώρων ειδικών χρήσεων, 
που καθορίζονται στο άρθρο 1 του παρόντος επιτρέπονται κατά τομείς 
Α και Β, όπως φαίνονται στα ίδια διαγράμματα, οι εξής χρήσεις: 

Τομέας Β. 

Αφορά το σύνολο της περιοχής επέκτασης εκτός από την περιοχή του 
πολεοδομικού κέντρου πρυ χαρακτηρίζεται σαν τομέας Α και επιτρέπονται 
οι χρήσεις: 

1. Κατοικίες, 

2. Ξενώνες δυναμικού μικρότερου των 20 κλινών, 

3. Παιδικές χαρές, 

4. Εμπορικά καταστήματα και γραφεία εμβαδού μέχρι 80 τ.μ. Οι 
χρήσεις αυτές αθροιστικά δεν μπορεί να καταλαμβάνουν επιφάνεια 

μεγαλύτερη από τα πενήντα εκατοστά (50%) της επιφάνειας που 
προκύπτει από την εξάντληση του συντελεστή δόμησης. 

5. Ιεροί ναοί. 

6. Κτίρια εκπαίδευσης, 

7. Κτίρια κοινωνικής πρόνοιας, 

8. Κτίρια και γήπεδα στάθμευσης, 

9. Αθλητικές εγκαταστάσεις, 

10. Επαγγελματικά εργαστήρια σύμφωνα με τον πίνακα στην κατη¬ 
γορία «γενική κατοικία» του άρθρου 2 του Π.Δ/τος 84/1984 εκτός 
της δραστηριότητας των «Σφαγείων ζώων και εκδοράς αυτών». 

11. Πρατήρια βενζίνης και συνεργεία αυτοκινήτων επιτρέπονται μόνο 
κατά μήκος της οδού Μαρίνου Αντύπα και της λεωφόρου Κύμης. 

Τομέας Α (πολεοδομικό κέντρο). 

Το πολεοδομικό κέντρο περιλαμβάνει όλες τις χρήσεις που αναφέρο- 
νται για τον τομέα Β και επιπλέον: 

1. Εμπορικά καταστήματα, 

2. Γραφεία, διοίκηση, 

3. Κέντρα διασκέδασης, ταβέρνες, εστιατόρια, 

4. Ξενοδοχεία λοιπές τουριστικές εγκαταστάσεις, 

5. Χώροι συνάθροισης του κοινού, 

6. Πολιτιστικά κτίρια, 

7. Εγκαταστάσεις εμπορικών εκθέσεων. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προκήπιο 
πλάτους τεσσάρων (4) και έξι (6) μέτρων, όπως φαίνονται στα σχετικά δια¬ 
γράμματα. 

Άρθρο 5. 

Τα ελάχιστα όρια εμβαδού και προσώπου, καθώς και οι λοιποί όροι και 
περιορισμοί δόμησης των οικιπέδων και για τους δύο τομείς ορίζονται ως 

εξής: 

1. Ελάχιστο πρόσωπο: δεκαπέντε (15) μέτρα, 

Ελάχιστο εμβαδόν: πεντακόσια (500) τετρ. μέτρα, 

2. Κατά παρέκκλιση της προηγουμένης παραγράφου θεωρούνται άρτια 
και οικιδομήσιμα τα οικόπεδα α) που κατά τη δημοσίευση του παρόντος 
έχουν: 

— Ελάχιστο πρόσωπο: επτά (7) μέτρα, 

— Ελάχιστο εμβαδόν: ογδόντα πέντε (85) μ 2 , β) που προκύπτουν από 
την οριστική πράξη εφαρμογής, με όποιες διαστάσεις και αν έχουν. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια κα οικιδομήσιμα εφόσον α) στο οικιδο¬ 


μήσιμο τμήμα του οικοπέδου εγγράφεται κατόψη κτιρίου με ελάχιστη 
επιφάνεια πενήντα (50) μ 2 και ελάχιστη διάσταση πέντε (5) μέτρα και 
β) δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.83 Π.Δ/τος «Καθορισμός ζώνης οικιστι¬ 
κού ελέγχου (ΖΟΕ) και κατωτάτου ορίου κατάτμησης σε ολόκληρη 
την εκτός σχεδίου και εκτός ορίων οικισμών προϋφισταμένων του 1923 
περιοχή του Ν. Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων: για το τμήμα 
του οικοπέδου μέχρι 200 τ.μ. 70%. 

Για το τμήμα του οιιπέδου από 200 τ.μ. και άνω μέγιστο ποσοστό 
κάλυψης 50%. 

5. Συντελεστής δόμησης: 0,8. 

6. Κατ’ εξαίρεση της προηγουμένης παραγράφου 5, ορίζεται συντε¬ 
λεστής δόμησης 1,20 για οικόπεδα εμβαδού μικρότερου των 150 τ.μ. 
εφόσον η συνολική επιφάνεια ορόφων δεν υπερβαίνει τα 120 τ.μ. Η 
εξαίρεση αυτή έχει εφαρμογή μόνο σε οικόπεδα που έχουν προκόψει 
από κατάτμηση μέχρι 10.3.82, αφού αφαιρεθεί το εμβαδόν της εισφο¬ 
ράς σε γη που καθορίζεται στον Ν. 1337/1983. 

7. Μέγιστο επιτρεπόμενο ύψος των κτιρίων ΙΟμ. 

8. Επιβάλλεται έλεγχος της Β' Εφορείας Προϊστορικών και Κλασσι¬ 
κών Αρχαιοτήτων κατά την εκσκαφή των θεμελίων των οικοδομών. 

Άρθρο 6. 

Καταργούνται από τότε που ισχύουν τα Π.Δ/τα α) από 24.4.80 
«περί χαρακτηρισμού περιοχής του δήμου Ηρακλείου (Αττικής) ως οικι¬ 
στικής και καθορισμού των όρων άνάπτυξης αυτής» (ΦΕΚ 272/Δ/5.5. 
80) ακι β) από 2.5.1980 «περί χαρακτηρισμού περιοχής τινός του 
δήμου Αμαρουσίου ως οικιστικής και καθορισμού των όρων ανάπτύξεως 
αυτής» (ΦΕΚ 278/Δ/80) όσον αφορά στην παραπάνω περιοχή. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 31 Ιανουάριου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

